השקפותיה של גי קי רולינג

```
תבנית:הצבעת מחיקה

```

 קובץ:J. K. Rowling at the White House 2010-04-05 3.jpg
הסופרת הבריטית ג'יי קיי רולינג היא נדבנית ידועה. באתר האינטרנט שלה ישנם קישורים המקדמים את אמנסטי אינטרנשיונל, האגודה לטרשת נפוצה, משפחות חד-הוריות ולומוס (אנ') – ארגון צדקה שרולניג הייתה שותפה בהקמתו ואשר נועד לסייע לילדים בעלי מוגבלות שכלית. רולינג אומרת שהגיבורה שלה היא ג'סיקה מיטפורד (אנ'), אותה רולינג מתארה כ"סוציאליסטית אוטודידקטית". פוליטית, היא מזדהה כשמאלנית.

## פוליטיקה של הממלכה המאוחדת

רולינג היא תומכת מפלגת הלייבור, ואף תרמה לה מיליון פאונד בספטמבר 2008, באמרה שמדיניות הרווחה שלה עדיפה בעיניה על מדיניות הטורים. במאמר במגזין "טיים" משנת 2009, רולינג שיבחה את גורדון בראון. במקביל, היא מתחה ביקורת על ג'רמי קורבין.

 קובץ:England - Scotland border - geograph.org.uk - 477405.jpg
רולינג, תושבת סקוטלנד, התנגדה לפרישה מן האיחוד עם אנגליה במשאל העם של 2014. היא תרמה מיליון מיליון ליש"ט למסע הפרסום נגד הבדלנים הסקוטים. בשנת 2018 רולינג עוררה סערה ציבורית, לאחר שצייצה שהיא עייפה מ"לאומנים אתניים שצועדים בדם ואש" למען קמפיינים אזרחיים. היא גם כתבה כי הלאומנות הסקוטית נגועה בדעות קדומות.

## פוליטיקה של ארצות הברית

בפברואר 2008, אמרה רולינג לעיתון ספרדי כי "העמדה הפוליטית הבינלאומית של ארצות הברית הייתה שגויה בשנים קודמות, הן עבור עצמה והן עבור המדינה שלי. אני רוצה דמוקרט בבית הלבן. זה עצוב שאובמה וקלינטון הם יריבים כיוון ששניהם מעולים". בשנת 2009, אובמה פגש את רולינג בארוחת פורום G-20 ואמר לה שהוא קרא את כל ספריה בעצמו ואף הקריא אותם לבנותיו סשה ומליה.

מאט לטימר, כותב נאומים עבור ממשל ג'ורג' ווקר בוש, טען כי מדליית החירות הנשיאותית לא הוענקה לרולינג על ידי בוש, משום שכתיבתה "עודדה כישוף". הדברים פורסמו בספר זכרונות שכתב על תקופת עבודתה תחת ממשל בוש, אם כי הגברת הראשונה לורה בוש הצהירה על חיבתה לספריה של רולינג.

רולינג עשתה מספר אנלוגיות בין דונלד טראמפ לבין לורד וולדמורט, לאחר שהמועמד הרפובליקני בבחירות לנשיאות ארצות הברית קרא לאסור על כניסת מוסלמים לארצות הברית ב-7 בדצמבר 2015.

## אמנסטי אינטרנשיונל

 קובץ:Gay Pride 2010 (4934885167).jpg
עבודתה של רולינג באמנסטי אינטרנשיונל גרמה לה להבין כי "הדמיון הוא זה שמאפשר לנו להזדהות עם אנשים שסבלו בצורה נוראית ולפעול בשמם". הסכנה לחוסר מעש, אמרה רולינג, באה מאנשים ש"מעדיפים שלא להשתמש בדמיונם בכלל. הם בוחרים להישאר בגבולות אזור הנוחות שלהם, ואף פעם לא טורחים לתהות איך היו מרגישים אילו היו נולדים אחרת. הם יכולים לסרב לשמוע צעקות או להציץ בתוך כלובים. הם יכולים לסגור את מוחם וליבם לכל סבל שאינו נוגע בהם באופן אישי; הם יכולים לסרב לדעת".

"אולי אתפתה לקנא באנשים שיכולים לחיות כך, חוץ מזה שאני לא חושבת שיש להם פחות סיוטים ממני. הבחירה לגור במרחבים צרים מובילה לסוג של אגורפוביה נפשית, וזה מוביל לאימה משלה. אני חושבת שאלו שבוחרים שלא לדמיין רואים יותר מפלצות. הם מפחדים לעיתים קרובות יותר".

## הגנת הסביבה

רולינג זכתה בפרס "Order of the Forest" מטעם ארגון קנדי למען הגנת הסביבה, לאחר שדרשה מ-16 הוצאות לאור ברחבי העולם להדפיס את ספריה על גבי נייר "ידידותי לסביבה". ספרה האחרון בסדרת ספרי הארי פוטר נחשב בתעשייה לספר הידידותי ביותר לסביבה בתולדות ההוצאה לאור.

בשנת 2008 מנעה רולינג את הפרסום של ספרה האחרון בסדרת ספרי הארי פוטר בפינלנד, לאחר שהודפס על נייר שלא זכה לאישור רשמי על ידידותיות לסביבה המועדף עליה.

## הפרעות אכילה ושמנופוביה

רולינג השתמשה במעמדה כסלבריטאית כדי לפרסם באתר האינטרנט שלה את השקפותיה בנוגע לסלבריטאיות רזות המשמשות כמודל לחיקוי. רולינג כתבה על הנשים הצעירות הללו כי "נראה כי התפקיד היחיד שלהן בעולם הוא לתמוך במסחר של תיקים במחירים מופקעים וכלבים בגודל עכברוש".

סיימון וולטרס, העורך הפוליטי של *The Mail on Sunday*, מתח ביקורת על ההתקפה של רולינג וטען שהיא צבועה, וזאת משום שדמויות רעות רבות כל כך בספריה, בהן ורנון ודאדלי דרסלי, הן שמנות, בעוד הגיבור הטוב הארי פוטר הוא רזה. רולינג הגיבה למבקריה ואמרה שבין הדמויות בסדרת ספרי הארי פוטר שהן "קצת שמנמנות" נכללות גם "כמה מהדמויות החשובות, הנערצות והאהובות שלי". היא כללה קישור לאתר מעריצים שמציג שבע דמויות שהן "שמנות וטובות", שלוש שהן "שמנות ורעות" וטוענת שאין אף דמות שהיא "שמנה ומרושעת". עם זאת, היו בסדרה דמויות רזות ומרושעות.

## חרם תרבותי על ישראל

ב-22 באוקטובר 2015 פורסם בגרדיאן מכתב, עליו חתומים יותר מ-150 פוליטקיאים ואנשי תרבות, ביניהם רולינג, המתנגדים לחרם תרבותי על ישראל. במכתב דווח על על הקמת מנגון לדו-שיח, שנקרא "Culture for Coexistence" ("תרבות למען דו-קיום"). בהמשך הסבירה רולינג את עמדתה ביתר פירוט, ואמרה שאף על פי שהתנגדה לרוב פעולותיו של בנימין נתניהו, היא לא חושבת שחרם תרבותי יביא להדחת מנהיג ישראל או יסייע בשיפור המצב בישראל ובפלסטין.

## משבר ההגירה באירופה

בשנת 2015 הביעה רולינג תמיכה בפליטים. עצומה המבקשת מרולינג להסתיר מהגרים בביתה (אחוזה ובה 18 חדרי שינה) קיבלה 64,334 חתימות עד שננעלה.

## הפלות מלאכותיות

רולינג הביעה את התנגדותה למדיניות מקסיקו סיטי, כאשר החזיר אותה דונלד טראמפ, ואמרה כי היא תומכת בזכות להפלה, במיוחד במדינות העולם השלישי.

## הערות שוליים

**שגיאת תסריט: היחידה החזירה ערך nil. היא אמורה להחזיר טבלת שמות מיוצאים.**

1. ↑ Accio Quote!, the Largest Archive of J. K. Rowling quotes on the web. Accio-quote.org. Retrieved on אפריל 2, 2012.
2. ↑ [1] תבנית:Webarchive Jensen, Jeff. "'Fire' Storm", Entertainment Weekly, 7 September 2000
3. ↑ תבנית:Cite news
4. ↑ תבנית:Cite news
5. ↑ תבנית:Cite news
6. ↑ תבנית:Cite news
7. ↑ תבנית:Cite news
8. ↑ תבנית:Cite news
9. ↑ תבנית:Cite news
10. ↑ תבנית:Cite news
11. ↑ תבנית:Cite news
12. ↑ תבנית:Cite news
13. ↑ Laura Bush Can’t Get Enough of Those Harry Potter Books. NY Mag (23 April 2008). Retrieved on אפריל 23, 2008.
14. ↑ תבנית:Cite news
15. ↑ תבנית:Cite news
16. ↑ JK Rowling wins the 'Order of the Forest' תבנית:Webarchive *Financial Post*
17. ↑ תבנית:Cite news
18. ↑ תבנית:Cite news
19. ↑ The ULTIMATE Harry Potter Site. MuggleNet. Retrieved on אפריל 2, 2012.
20. ↑ תבנית:קישור כללי
21. ↑ תבנית:Cite news
22. ↑ תבנית:Cite news
23. ↑ תבנית:Cite news
24. ↑ Morris, Linda (4 September 2015). J.K. Rowling, John Green, Patrick Ness unite authors to spur refugee social media fundraiser.
25. ↑ Wells, Kaeli (8 September 2015). J.K. Rowling, One Direction, Olivia Wilde Express Support for European Refugees.
26. ↑ תבנית:קישור כללי
27. ↑ J.K. Rowling Takes Down Trump For Reinstating Anti-Abortion Rule (24 January 2017).